Дамян Дамянов
Писмо

chitanka.info

Бих ти изпратил писмо без адрес.

И аз знам, че ще получиш писмото.

То ще стигне при тебе нощес

или днес, но ще стигне, защото

този вятър, ту тих ту свиреп,

тези птици, с лъчи по крилата

са приятели с мен и с теб,

и по тях, и по тях ще го пратя.

Ако вятърът се умори,

ако птиците хвърлят писмото,

от ръцете на хора добри

то ще стигне до теб — не защото

сме единствени хора в света,

не защото света ни познава,

а защото приел любовта

от сърце на сърце я предава!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.